**สรุปประเด็นการปรับปรุงแบบรายงานการดำรงเงินกองทุนเพื่อรองรับความเสี่ยงด้านตลาดสำหรับกลุ่มธุรกิจทางการเงินเพื่อรองรับหลักเกณฑ์ Basel III**

**1. แบบรายงานการดำรงเงินกองทุนเพื่อรองรับความเสี่ยงด้านตลาด**

ธปท. ได้ปรับปรุงแบบรายงานการดำรงเงินกองทุนเพื่อรองรับความเสี่ยงด้านตลาด (หน้าสรุป) โดยเพิ่มข้อ 2.3 และ 2.4 ให้แสดงมูลค่าเงินกองทุนสำหรับฐานะที่เข้าข่ายต้องคำนวณสินทรัพย์เสี่ยงด้านตลาดโดยใช้น้ำหนักความเสี่ยงที่กำหนดตามหลักเกณฑ์ Basel III ด้านเงินกองทุน ซึ่งฐานะดังกล่าวอาจอยู่ในรูปของตราสารทุน หรือ Equity Option[[1]](#footnote-1) ดังนี้

|  |  |  |
| --- | --- | --- |
| **ประเด็นการแก้ไข** | **คอลัมน์** | **แนวทางการรายงาน** |
| **เพิ่ม** ข้อ 2.3 เงินกองทุนเพื่อรองรับ ความเสี่ยงจากเงินลงทุนในบริษัทที่ทำธุรกิจทางการเงินและธุรกิจสนับสนุนที่กลุ่มธุรกิจทางการเงินถือหุ้นเกินกว่าร้อยละ 10 ของจำนวนหุ้นที่จำหน่ายได้แล้วทั้งหมดของบริษัทนั้นซึ่งอยู่ในบัญชีเพื่อการค้า | A | กำหนดให้มีมูลค่าเท่ากับผลรวมของเงินลงทุนใน บริษัทที่ทำธุรกิจทางการเงินและธุรกิจสนับสนุน ทั้งที่อยู่ในรูปของตราสารทุนและ Equity Option  ที่กลุ่มธุรกิจทางการเงินรายงานในตารางที่ 3.1  คอลัมน์ E |
| **เพิ่ม** ข้อ 2.4 เงินกองทุนเพื่อรองรับ ความเสี่ยงจากเงินลงทุนในบริษัทที่ประกอบธุรกิจอื่น ๆ ที่ไม่ใช่ธุรกิจทางการเงินและธุรกิจสนับสนุนที่กลุ่มธุรกิจทางการเงิน ถือหุ้นเกินกว่าร้อยละ 10 ของจำนวนหุ้น ที่จำหน่ายได้แล้วทั้งหมดของบริษัทนั้น ซึ่งอยู่ในบัญชีเพื่อการค้า | A | กำหนดให้มีมูลค่าเท่ากับผลรวมของเงินลงทุนใน บริษัทที่ทำธุรกิจอื่น ๆ ทั้งที่อยู่ในรูปของตราสารทุน และ Equity Option ที่กลุ่มธุรกิจทางการเงินรายงานในตารางที่ 3.1 คอลัมน์ F |

**2. ตารางที่ 3.1 ตารางสรุปเงินกองทุนเพื่อรองรับความเสี่ยงจากเงินลงทุนในบริษัทที่ทำธุรกิจทางการเงิน  
และธุรกิจสนับสนุนที่กลุ่มธุรกิจทางการเงินถือหุ้นเกินกว่าร้อยละ 10 ของจำนวนหุ้นที่จำหน่ายได้แล้วทั้งหมดของบริษัทนั้น และเงินลงทุนในบริษัทที่ประกอบธุรกิจอื่น ๆ ที่ไม่ใช่ธุรกิจทางการเงินและธุรกิจสนับสนุน  
ที่กลุ่มธุรกิจทางการเงินถือหุ้นเกินกว่าร้อยละ 10 ของจำนวนหุ้นที่จำหน่ายได้แล้วทั้งหมดของบริษัทนั้น   
ซึ่งอยู่ในบัญชีเพื่อการค้า**

ธปท. ได้เพิ่มตารางที่ 3.1 เพื่อรองรับการรายงานมูลค่าเงินกองทุนสำหรับฐานะที่เข้าข่ายต้องคำนวณสินทรัพย์เสี่ยงด้านตลาดโดยใช้น้ำหนักความเสี่ยงที่กำหนดตามหลักเกณฑ์ Basel III ด้านเงินกองทุน ซึ่งฐานะดังกล่าวอาจอยู่ในรูปของตราสารทุน หรือ Equity Option และกลุ่มธุรกิจทางการเงินอาจเลือกใช้วิธีมาตรฐานหรือวิธีแบบจำลองในการคำนวณ โดยมูลค่าที่รายงานในตารางนี้จะต้องไม่รวมอยู่ในตารางสรุปเงินกองทุนเพื่อรองรับความเสี่ยงด้านราคาตราสารทุนตามวิธีมาตรฐาน (ตารางที่ 3) ดังนี้

|  |  |  |
| --- | --- | --- |
| **ประเด็นการแก้ไข** | **คอลัมน์** | **แนวทางการรายงาน** |
| **เพิ่ม** เงินลงทุนในธุรกิจทางการเงินและธุรกิจสนับสนุน | A , C | ให้กลุ่มธุรกิจทางการเงินรายงานมูลค่าเงินกองทุน เพื่อรองรับความเสี่ยงจากเงินลงทุนในบริษัทที่ทำธุรกิจทางการเงินและธุรกิจสนับสนุนที่กลุ่มธุรกิจทางการเงินถือหุ้นเกินกว่าร้อยละ 10 ของจำนวนหุ้นที่จำหน่าย ได้แล้วทั้งหมดของบริษัทนั้นซึ่งอยู่ในบัญชีเพื่อการค้า  ที่คำนวณโดยใช้น้ำหนักเงินกองทุนตั้งแต่ร้อยละ 20 (เทียบเท่าน้ำหนักความเสี่ยงร้อยละ 250) ขึ้นไป ตามแต่ละกรณี ดังนี้  1. กรณีเป็นตราสารทุนและอนุพันธ์ทางการเงินที่อ้างอิงราคาตราสารทุน ยกเว้น Equity Option ที่ไม่ได้ใช้วิธีแบบจำลอง  ให้กลุ่มธุรกิจทางการเงินรายงานมูลค่าเงินกองทุนในแถว “ตราสารทุน” โดย  - รายงานในคอลัมน์ A หากกลุ่มธุรกิจทางการเงินใช้วิธีมาตรฐานสำหรับตราสารทุน  - รายงานในคอลัมน์ C หากกลุ่มธุรกิจทางการเงินใช้วิธีแบบจำลองสำหรับตราสารทุน (รวมถึง Equity Option)  2. กรณีเป็น Equity Option ที่ไม่ได้ใช้วิธีแบบจำลอง  ให้กลุ่มธุรกิจทางการเงินรายงานมูลค่าเงินกองทุนในแถว “Equity Option” โดยรายงานในคอลัมน์ A  ทั้งกรณีที่ใช้วิธี Simplified Method, Delta Plus Method, และ Contingent Loss Method สำหรับ Equity Option |
| **เพิ่ม** เงินลงทุนในธุรกิจอื่น ๆ | B , D | ให้กลุ่มธุรกิจทางการเงินรายงานมูลค่าเงินกองทุน เพื่อรองรับความเสี่ยงจากเงินลงทุนในบริษัทที่ประกอบธุรกิจอื่น ๆ ที่ไม่ใช่ธุรกิจทางการเงินและธุรกิจสนับสนุนที่กลุ่มธุรกิจทางการเงินถือหุ้นเกินกว่าร้อยละ 10 ของจำนวนหุ้นที่จำหน่ายได้แล้วทั้งหมดของบริษัทนั้นซึ่งอยู่ในบัญชีเพื่อการค้า ที่คำนวณโดยใช้น้ำหนักเงินกองทุนร้อยละ 94.1 (เทียบเท่าน้ำหนักความเสี่ยงร้อยละของ 100 หารด้วยร้อยละ 8.5) ตามแต่ละกรณี ดังนี้  1. กรณีเป็นตราสารทุนและอนุพันธ์ทางการเงินที่อ้างอิงราคาตราสารทุน ยกเว้น Equity Option ที่ไม่ได้ใช้วิธีแบบจำลอง  ให้กลุ่มธุรกิจทางการเงินรายงานมูลค่าเงินกองทุนในแถว “ตราสารทุน” โดย  - รายงานในคอลัมน์ B หากกลุ่มธุรกิจทางการเงินใช้วิธีมาตรฐานสำหรับตราสารทุน  - รายงานในคอลัมน์ D หากกลุ่มธุรกิจทางการเงินใช้วิธีแบบจำลองสำหรับตราสารทุน (รวมถึง Equity Option)  2. กรณีเป็น Equity Option ที่ไม่ได้ใช้วิธีแบบจำลอง  ให้กลุ่มธุรกิจทางการเงินรายงานมูลค่าเงินกองทุน ในแถว “Equity Option” โดยรายงานในคอลัมน์ B ทั้งกรณีที่ใช้วิธี Simplified Method, Delta Plus Method, และ Contingent Loss Method สำหรับ Equity Option |

1. เงินลงทุนในใบสำคัญแสดงสิทธิที่จะซื้อหุ้น (Warrant) ที่อยู่ในบัญชีเพื่อการค้าจัดเป็น Equity Option ภายใต้ประกาศ ธปท. ที่ สนส. 94/2551 เรื่องหลักเกณฑ์  
   การกำกับดูแลความเสี่ยงด้านตลาดและการดำรงเงินกองทุนเพื่อรองรับความเสี่ยงด้านตลาดของ สง. [↑](#footnote-ref-1)